S-17/2021

Mál þetta, sem dómtekið var 2. mars 2021, er höfðað með ákæru lögreglustjórans á Austurlandi, útgefinni, 26. janúar sl., en móttekinni 8. febrúar sama ár, á hendur A, kt. [...], [...], [...]og B, kt. [...], [...], [...];

,, fyrir brot gegn lögum um ávana- og fíkniefni, framin í [...] og í [...], með því að hafa, mánudaginn 16. nóvember 2020, í sölu- og dreifingarskyni, haft í vörslum sínum eftirtalin fíkniefni:

1. A : 181,78 graf marihuana, sem fundust við leit í bifreið ákærðu, [...], en bifreiðin var stöðvuð skammt innan við kauptúnið á [...] og 641,7 graf marihuana, sem fundust við leit á heimili ákærðu, í íbúð á 1. hæð að [...], [...].

2. B : 56,23 graf kókaíni og 0,23 graf amfetamíni, sem fundust við leit á heimili ákærða, í íbúð nr. 207 að [...], [...].

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. breytingarreglugerðir.

Þess er krafist að ákærðu verði dæmd til refsingar og til greiðslu alls sakarkostnaðar.

Þá er þess krafist að gerð verði upptæk framangreind 56,23 graf kókaíni, 0,23 graf amfetamíni og 823,48 graf marihuana, sem hald var lagt á, með vísan til 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, sbr. breytingarreglugerðir.

Að síðustu er þess krafist, með vísan til 69. gr. og 69. gr. b. almennra hegningarlaga nr. 19/1940, sbr. breytingarlög, að ákærða A verði dæmd til að sæta upptöku á peningum sem fundust við leit í áðurnefndri bifreið hennar, kr. 25.000 og ákærði B verði dæmdur til að sæta upptöku á peningum sem fundust við leit á áðurnefndu heimili hans, kr. 85.000. Upptökukrafan tekur einnig til áfallinna vaxta og verðbóta hinna haldlögðu verðmæta frá haldlagningardegi til upptökudags.“

I.

Fyrir dómi hafa ákærðu skýlaust viðurkennt sakargiftir, líkt og þeim er lýst í ákæru, Jafnframt samþykktu ákærðu ofangreindar kröfur ákæruvalds um upptöku.

Játningar ákærðu er í samræmi við rannsóknargögn lögreglu, þ. á m. efna- og munaskýrslur, framburðarskýrslur og ljósmyndir.

Með játningum ákærðu, sem ekki er ástæða til að efa að séu sannleikanum samkvæmar, er að áliti dómsins nægjanlega sannað að þau hafi bæði gerst sek um þá háttsemi, sem greinir í ákæru, 1. g 2. tölulið, en brot þeirra eru þar og réttilega heimfærð til laga.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008 um meðferð sakamála.

II.

Ákærða A, sem er [...]ára, hefur samkvæmt sakavottorði sakaskrár ríkisins ekki áður sætt refsingum.

Í máli þessu hefur ákærða verið fundin sek um ávana- og fíkniefnalagabrot. Ber að ákvarða refsingu hennarm. a. með hliðsjón af alvarleika lýstrar háttsemi, og þ. á m. að um nokkurt magn var að ræða og að háttsemina viðhafði hún m. a. í sölu og dreifingarskyni, sbr. 1. t l. 1. m gr. 70. gr. almennra hegningarlaga nr. 19/1940. Þykir refsing ákærðu að þessu virtu hæfilega ákveðin fjögurra mánaða fangelsi. Í ljósi skýlausrar játningar ákærðu, iðrunar, hnökralauss sakaferils og þess að hún var samvinnuþýð við frumrannsókn málsins og hefur að undanförnu samkvæmt læknisvottorði tekið vel á sínum málum, þykir rétt að fresta fullnustu refsingarinnar og skal hún niður falla að liðnum tveimur árum frá uppkvaðningu dómsins að telja haldi hún almennt skilorð 57. gr. hegningarlaganna, sbr. 4. gr. laga nr. 22/1955.

Ákærði B, sem er [...]ára, hefur samkvæmt sakavottorði sakaskrár ríkisins ekki áður sætt refsingum.

Í máli þessu hefur ákærði verið fundinn sekur um ávana- og fíkniefnalagabrot. Ber að ákvarða refsingu hansm. a. með hliðsjón af alvarleika háttseminnar, og þ. á m. að um nokkurt magn sterkra fíkniefna var um að ræða og að hann viðhafði háttsemina m. a. í sölu og dreifingarskyni, sbr. 1. tl. 1. mgr. 70. gr. almennra hegningarlaga nr. 19/1940. Þykir refsing ákærða að þessu virtu hæfilega ákveðin þriggja mánaða fangelsi. Í ljósi skýlausrar játningar ákærða, iðrunar, hnökralauss sakaferils og þess að hann var samvinnuþýður við frumrannsókn málsins og loks í ljósi aldurs hans þá þykir fær tað fresta fullnustu refsingar hans og skal hún niður falla að liðnum tveimur árum frá uppkvaðningu dómsins að telja haldi hann almennt skilorð 57. gr. hegningarlaganna, sbr. 4. gr. laga nr. 22/1955.

Ákærðu skulu sæta upptöku á þeim fíkniefnum og fjármunum sem tilgreind eru í ákæru, sbr. efna- og munaskrár lögreglu nr. 44.882- 4, og þá með vísan til nefndra lagaákvæða.

Samkvæmt yfirlýsingu fulltrúa ákæruvalds fyrir dómi leiddi engan kostnað af rekstri þessa máls.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð :

Ákærða, A, sæti fjögurra mánaða fangelsi, en fullnustu refsingarinnar skal frestað og hún niður falla að liðnum tveimur árum frá uppkvaðningu dómsins að telja haldi h únalmennt skilorð 57. gr. hegningarlaganna, sbr. 4. gr. laga nr. 22/1955.

Ákærði, B, sæti þriggja mánaða fangelsi, en fullnustu refsingarinnar skal frestað og hún niður falla að liðnum tveimur árum frá uppkvaðningu dómsins að telja haldi hann almennt skilorð 57. gr. hegningarlaganna, sbr. 4. gr. laga nr. 22/1955.

Ákærðu sæti upptöku á þeim fíkniefnum og fjármunum sem tilgreind eru í ákæru, sbr. efna- og munaskrár lögreglu nr. 44.882- 4.